Krokodil-aanval: Soektog na seun afgelas | Nuus24
Sydney – ‘n Soektog na ‘n negejarige seun wat in die noorde van Australië deur 'n krokodil die water ingesleep is, is Maandag afgelas, het die polisie gesê.Die seun is aangeval toe hy Saterdag saam met 'n groep mense by Port Bradshaw, sowat 80 km suid van die dorp Nhulunbuy, geswem het.Mense het die krokodil met spiese probeer gooi, maar die krokodil het die seun dieper die water ingetrek. Die krokodil word glo al jare deur die gemeenskap gevoer.“Die krokodil is glo baie oud en die gemeenskap het in die verlede interaksie met die reptiel gehad,” het ‘n polisiewoordvoerder aan AFP gesê.“Hulle het dit van tyd tot tyd gevoer, of visoorblyfsels gelos. Nie ‘n wyse besluit nie.”Dié aanval volg twee weke na 'n sewejarige meisie dood is toe sy by 'n watergat oos van Darwin deur 'n krokodil aangeval is.– Volg Nuus24 op Twitter